KLASA: 007-04/23-02/15

UR.BROJ: 2109-34-23-02

**ZAPISNIK**

sa 154. sjednice Školskog odbora Osnovne škole dr. Ivana Novaka Macinec

održane 08. prosinca 2023. u prostorijama Osnovne škole dr. Ivana Novaka Macinec s početkom u 16,00 sati

Sjednica je sazvana pozivom od 04. prosinca 2023., KLASA: 007-04/23-02/15, URBROJ: 2109-34-23-01.

 **Nazočni članovi Školskog odbora:**

1. Bernarda Novak, predsjednica Školskog odbora
2. Nataša Kovačić
3. Anita Novak
4. Gabrijel Kovačić
5. Željko Kržak

**Odsutni članovi Školskog odbora:**

1. Božidar Kontek
2. Andrea Ermakora

**Ostali nazočni:**

1. Filip Murković, tajnik Škole
2. Božena Dogša, ravnateljica

Sjednicu Školskog odbora u 16.00 sati otvara predsjednica Školskog odbora te predlaže sljedeći

**DNEVNI RED:**

1. Usvajanje zapisnika s prethodne sjednice
2. Predstavljanje programa rada za mandatno razdoblje kandidata na listi kandidata u natječajnom postupku imenovanja ravnatelja Osnovne škole dr. Ivana Novaka Macinec
3. Upoznavanje članova Školskog odbora sa zaključcima Učiteljskog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Osnovne škole dr. Ivana Novaka Macinec
4. Javno glasovanje o kandidatu s liste kandidata za ravnatelja Osnovne škole dr. Ivana Novaka Macinec i donošenje Odluke o imenovanju ravnatelja/ice Osnovne škole dr. Ivana Novaka Macinec
5. Razno

Uz poziv je dostavljen Zapisnik sa 153. sjednice Školskog odbora i Zaključci Vijeća roditelja, Skupa radnika i Učiteljskog vijeća.

Predloženi dnevni red jednoglasno je prihvaćen te su članovi Školskog odbora:

**Točka 1.**

Usvajanje zapisnika s prethodne sjednice

Članovi Školskog odbora jednoglasno usvajaju zapisnik s prethodne sjednice Školskog odbora.

**Točka 2.**

Predstavljanje programa rada za mandatno razdoblje kandidata na listi kandidata u natječajnom postupku imenovanja ravnatelja Osnovne škole dr. Ivana Novaka Macinec

Predsjednica Školskog odbora pozvala je kandidatkinju Boženu Dogša, prof. da predstavi svoj program rada za mandatno razdoblje u natječajnom postupku imenovanja ravnatelja Osnovne škole dr. Ivana Novaka Macinec. Nakon predstavljanja programa članovi Školskog odbora nisu postavljali pitanja te su primili na znanje program rada za mandatno razdoblje u natječajnom postupku imenovanja ravnatelja Osnovne škole dr. Ivana Novaka Macinec.

**Točka 3.**

Utvrđivanje liste dva najbolje rangirana kandidata

Predsjedavateljica je pročitala zaključke o stajalištu Učiteljskog vijeća, Skupa radnika i Vijeća roditelja, te napomenula da su predstavnici iz reda učitelja i stručnih suradnika, iz reda radnika Škole i iz reda roditelja prilikom glasovanja obvezni zastupati stajalište tijela koje ih je imenovalo u Školski odbor.

**Točka 4.**

Javno glasovanje o kandidatu s liste kandidata za ravnatelja Osnovne škole dr. Ivana Novaka Macinec i donošenje Odluke o imenovanju ravnatelja/ice Osnovne škole dr. Ivana Novaka Macinec

 Predsjednica Školskog odbora je pozvala nazočne članove Školskog odbora da pristupe javnom glasovanju o kandidatu s liste kandidata za ravnatelja Osnovne škole dr. Ivana Novaka Macinec. Za kandidatkinju Boženu Dogša, prof. glasovalo je 5 članova od ukupno prisutnih 5 članova. Predsjednica Školskog odbora pozvala je članove da iznesu primjedbe i eventualne nepravilnosti u postupku javnog glasovanja. Primjedbi i nepravilnosti nema. Predsjednica Školskog odbora je utvrdila da je ravnateljem Osnovne škole dr. Ivana Novaka Macinec imenovana Božena Dogša, prof. Predsjednica Školskog odbora je upoznala nazočne s prijedlogom Odluke o imenovanju ravnateljice Osnovne škole dr. Ivana Novaka Macinec te su članovi Školskog odbora jednoglasno donijeli Odluku o imenovanju ravnatelja/ice Osnovne škole dr. Ivana Novaka Macinec.

**Točka 5.**

Razno

 Nije bilo rasprave po ovoj točci dnevnog reda.

 Sjednica Školskog odbora zaključuje se 08. prosinca 2023. u 16.45 sati.

**Zapisničar: Predsjednica Školskog odbora:**

Filip MurkovićBernarda Novak